# Ангел (религия)

### от Уикипедия, свободната енциклопедия

«Благовещение» от Ел Греко, (1575 г.)

Ангел (от гръцки άγγελος — вестител, посланик; на арабски - ملاك) — свръхестествено, безсмъртно, разумно същество, изразяващо волята на Бога и притежаващо нечовешки умения и възможности (способност да бъде невидим, способност да лети, ясновидство, способност да унищожава цели градове).

### [редактиране] Ангелите в християнството

За първи път ангел е споменат в Битие, гл.16 на Библията. Това е пратеника на Бога до Агар, за да ѝ разкрие, че ще роди Измаил. Сегашната представа за ангелите като крилати същества, се различава от ангелите, представени в Стария и Нов завет. Там те, на външен вид, по нищо не се отличават от всички други човешки същества. Понякога само ореола, около тях издава неземния им произход.

Яков се бори с ангел – Густав Доре (1855)

Ангелите често се изобразяват като светлокоси юноши с криле, в бели ленени одежди и златни пояси. Ангелите обитават небесата. В библейската традиция ангелите се считат за сътворени от огън (Евр 1:7). Наричат ги синове на небето или синове на Бога. Могат да се смесват с човешки същества, от което се раждат гиганти (Битие 6:2-4).

В християнството (най-вече в аскетическата традиция) целта на вярващия е да постигне “равноангелско състояние” — чрез освобождаване от страстите и осъзнаване на Божия път.

Вярва се, че има ангели, които закрилят географски области, раси или отделни хора. През Средновековието става разпространено схващането, че след тайнството на кръщението, човек получава ангел пазител до себе си. Ангелите бдят над хората през целия им земен път, стоят зад дясното им рамо и говорят с гласа на съвестта.

Съществува също така представа за Сатаната, като паднал ангел, наказан от Бога за непослушанието си.

### [редактиране] Ангелите в исляма

Според ислямските представи, ангелите са сътворени от стихиите на света. Смисълът на съществуването им е да служат на хората (Коран 2:34). Ангелът Гавраил (среща се и като Джабраил) съобщава на пророците Откровението на Бога, ангелът Азраил е Ангел на Смъртта, а ангелите Харут и Марут — на магическото познание.

## [редактиране] Йерархия на ангелите

Първи чин (висша йерархия)

- Серафими, на древноеврейски “shirufa” - горящи, пламенни, огнени, на гръцки σεραφίμ (Книга на пророк Исая 6:2-3) — шестокрили ангели.Те «пламтят», от любов към Бога и подбуждат и другите към такава любов.
- Херувими, на гръцки χερουβίμ - застъпници, разпространители на познанието, мъдри (Бит. 3:24; Иез. 10; Пс. 17:11) — четирикрили и четирилики ангели. Името им значи “излияние на премъдрост”, просвещение. Сатаната е имал чин на херувим.
- Престоли, на гръцки θρόνοι, според Дионисий: „Богоносни“ (Иез. 1:15-21; 10:1-17) — на тях Господ сяда като на престол и съди.

Втори чин (средна йерархия)

- Господства, на гръцки κυριότητες, на латински dominationes (Кол 1:16) — наставляват поставените от Бога земни владетели да управляват мъдро, учат на самообладание, укротяват греховните въжделения.
- Началства, на гръцки δυνάμεις, на латински potestates (Рим 8:38; Еф 1:21) — творят чудеса и изпращат благодат чрез чудотворството си на тези, които са се харесали на Бога.
- Власти, на гръцки εξουσίες, на латински virtutes (Кол 1:16) — имат властта да укротяват силата на Сатаната.

Архангел Михаил и Сатаната (Симон Ушаков, 1676 г.)

Трети чин (низша йерархия)

- Начала (архонти), на гръцки αρχαι , на латински principates (Рим 8:38; Еф 1,21; Кол 1:16) — на тях е възложено да управляват Вселената и природните стихии.
- Архангели (началници на ангелите), на гръцки αρχάγγελοι. Такъв е Михаил (Откр 12:7) — небесни учители - учат хората, как да постъпват в ежедневието си.
- Ангели, на гръцки αγγελοι — най-близо стоящи до хората. Те възвестяват Божиите намерения, наставляват хората да водят добродетелен и свят живот. В Библията са споменати Гавраил (Лук 1:26); Рафаил (Товит 5:4); "Седем Ангели, които държаха седемте последни зарази, защото с тях се свърши Божия гняв" (Откр 15:1); Ангелът на Бездната Абадона с верига и ключа от бездната (Откр 9:1, 11; 20:1); Седем Ангела с тръби (Откр 8:6).

## [редактиране] Аналогии с ангелите

- За древните гърци — второстепенни божества.
- За готите — вампири (Ангели на Нощта).
- За UFO-лозите — представители на извънземни цивилизации.
- За будистите — бодхисатви.

## [редактиране] Външни препратки

- Католическа енциклопедия за ангелите
- Юдейска енциклопедия за ангелите
- Islam Way Online - Your Religion and Spirituality Portal Ислямът за ангелите
- Ангелите във Web-пространството (ресурси и изкуство))
- Ангелите в Исляма

## [редактиране] Източници

[1] и [2]. Цитатите и препратките към текстове от Библията са съобразени с Издание на Библията на Св. Синод на БПЦ, 1991 г.

Общомедия разполага с
мултимедийно съдържание за Ангел (религия).
Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%B5%D0%BB_%28%D1%80%D0%B5%D0%BB%D0%B8%D0%B3%D0%B8%D1%8F%29.html“.

Категории: Митични същества | Библия

##### Views

- Статия
- Беседа
- Текуща версия

##### Търсене

##### На други езици

- Anglo Saxon
- العربية
- Brezhoneg
- Bosanski
- Català
- ᏣᎳᎩ
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- हिन्दी
- Magyar
- Bahasa Indonesia
- Italiano
- 日本語
- Latina
- Lietuvių
- Bahasa Melayu
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Svenska
- Türkçe
- Українська
- Tiếng Việt
- 中文